Auld Lang Syne

Az Auld Lang Syne (skóciai angol/scots kiejtés: [ˈɔːld lɑŋˈsəin]) Robert Burns skót költő verse, melyet 1788-ban írt egy korábbi népdal dallamára.

Számos angol nyelvű országban ismert, főként búcsúzáskor (pl. újév első perceiben vagy temetéseken) éneklik.
2020. január 29-én az Európai Parlament képviselői ezt a dalt elénekelve búcsúztak az Európai Uniót elhagyó Egyesült Királyságtól, miután ratifikálták a britek uniós tagságának megszűnéséről szóló Brexit megállapodást.

A dal világszerte ismert lett, de általában még az angol anyanyelvűek is csak az első két versszakát ismerik (és ők sem Burns eredeti skót dialektusában éneklik).

Filmen első ízben az Éneklő bolond című filmben hangzott el 1928-ban.

Dallam

Szöveg 

A dal skót címének körülbelüli fordítása „Réges-rég”, a refrén első sora, a For auld lang syne nagyjából fordítható úgy, hogy „A régmúlt napokért”.

Az auld lang syne kifejezés előfordul korábbi, hasonló versekben is, például Robert Ayton (1570–1638), Allan Ramsay (1686–1757) és James Watson (1711) műveiben, illetve népdalokban. Matthew Fitt „egyszer volt, hol nem volt” értelemben használja skót népmesék feldolgozásában.

Robert Burns az eredeti dal egy példányát a Skót Zenei Múzeumnak ezzel a megjegyzéssel küldte el: „Ez egy régi dal, amit sosem nyomtattak ki, még kéziratban sem jegyeztek le, míg le nem írtam, ahogyan egy öregembertől hallottam.” A szöveg egyes részeit a költő nem maga találta ki; az Old Long Syne című ballada, amit James Watson 1711-ben nyomtatott ki, nagyon hasonló Burns versének első versszakához és refrénjéhez, és nagy valószínűséggel ugyanabból a régi dalból ered. A szöveg többi részét Burns maga írhatta.

A vers fordítása 
Réges-rég

Más nyelvű feldolgozások

Szöveg nélkül

Gyertyafény keringő 
A dallam ismert változata a Gyertyafény keringő; az 1940-ben készült Waterloo Bridge című angol filmben egy gyertyafényes szórakozóhelyen, a Candlelight Club-ban búcsú-keringőként ("Farewell Waltz") konferálják be.

A dal előadása közben a zenekari tagok egyenként eloltják a gyertyájukat, és eltávoznak a színről, jellemezve ezzel a búcsúzás folyamatát.

Magyar változatok 
A magyar szövegeknek a tartalma eltér az eredetitől, azok nem Burns versének a fordításai. A magyar változatoknál a dal ritmusa is eltér az eredetitől.

Z. Horváth  Gyula: Egy régi-régi dal mesél 
A skót népdal eredeti szövegének hangulatát közelíti meg  Z. Horváth Gyula szöveg-változata, melyet Pere János dalénekes-előadóművész mutatott be.

Rossa Ernő: Régi, régi dal 
A dal Rossa-féle feldolgozását gyakran éneklik ballagásokon.

G. Dénes György: Egy autó járt Budára át 
A Waterloo Bridge filmcímre utalva írt szöveget G. Dénes György, melyet Ákos Stefi adott elő.

Hegyi Barbara, Kaszás Attila: Gyertyafény keringő 
G. Dénes György szövege alapján Hegyi Barbara és Kaszás Attila előadása.

Weöres Sándor: Haj-Hajdanán 
Robert Burns versének az egyik ismert műfordítása Weöres Sándor Haj-Hajdanán című verse.

B-közép: Mert ti vagytok a legjobbak... 
A Ferencvárosi Torna Club szurkolótábora, a B-közép is előszeretettel énekli a dalt az alábbi szöveggel:

A K–L szektor nevű szurkolói zenekar feldolgozásában még további két versszakkal egészítette ki a nótát:

Koreai szöveg 
Dél-Koreában 작별 (csakpjol, "búcsúzás") címen ismert, ballagások alkalmával hangzik el.

Jegyzetek

Források 
 
 

Népdalok
Kottát és midifáljt tartalmazó lapok